Spor oko istraživanja nafte i gasa
Američki institut za naftu traži od zakonodavaca da promene – kako tvrdi - restriktivne propise koji će povećati energetsku zavisnost
Sjedinjene Države imaju ogromne energetske izvore, među kojima su još netaknute rezerve prirodnog gasa i uglja. „ Džek Džerard je predsednik Američkog instituta za naftu. Na sastanku direktora iz tog sektora, proteklih dana, on je rekao da na putu prema američkoj energetskoj bezbednosti i otvaranju hiljada radnih mesta, stoji jedino neodlučnost administracije predsednika Obame da otvori istraživanje nafte i gasa. Naftna trgovinska grupacija je pokrenula reklamnu kampanju za pretvaranje energetske proizvodnje u izbornu temu. Grupacija takođe vrši pritisak na predsednika Obamu da odobri izgradnju velikog naftovoda kojim bi do rafinerija u Teksasu prolazilo 700 hiljada barela kanadske sirove nafte dnevno. „ Borci za zaštitu životne sredine odbacuju te tvrdnje. Oni kažu da bi nafotovod „Kistoun XL“ dugačak gotovo tri hiljade kilometara, izazvao nepopravivu štetu. Pat Spers je predstavnik indijanskog plemena iz Južne Dakote. Institut za naftu tvrdi da bi projekat vredan sedam milijardi dolara bio jedan od najbezbednijih na svetu. Ali analitičar Džefri Stajls kaže da je to u svakom slučaju gubitnička situacija za predsednika koji je suočen sa dvostrukim pritiskom – sindikata i boraca protiv zagađenja. „ Na drugoj strani, Stajls kaže da bi jak domaći energetski program mogao da zaštiti Sjedinjene Države od uticaja geopolitičkih problema u nekim od zemalja koje proizvode najviše nafte na svetu. Cene nafte su naglo skočile posle izliva nezadovoljstva u naftom bogatoj Nigeriji zbog ukidanja subvencija na gorivo i kada su iranski vojni lideri zapretili da će uzvratiti na ekonomske sankcije zatvaranjem Ormuškog moreuza. Taj uski prolaz koriste svetski tankeri za transport gotovo 40 odsto svetske nafte.